# Έσσεν

### Από τη Βικιπαίδεια, την ελεύθερη εγκυκλοπαίδεια

Έσσεν
Χώρα: | Γερμανία
Ομόσπονδο Κρατίδιο: | Βόρεια Ρηνανία-Βεστφαλία
Περιφέρεια: | Ντίσελντορφ
Επαρχία: | Ανεξάρτητη αστική περιφέρεια
Δήμαρχος: | Βόλφγκαγκ Ράινιγκερ
Πληθυσμός: | 584.632 (1 Οκτωβρίου 2005)
Έκταση: | 210,37 χμ²
Αριθμός δημοτικών διαμερισμάτων: | 9
Τηλεφωνικός κωδικός: | 0201
Ταχυδρομικοί κωδικοί: | 45001-45359
Πινακίδες αυτοκινήτων: | E
Δικτυακός τόπος: | http://www.essen.de

Το Έσσεν (γερμ. Essen) είναι μια γερμανική πόλη στο κέντρο της κοιλάδας του Ρουρ της Βόρειας Ρηνανίας-Βεστφαλίας. Με περίπου 590.000 κάτοικους ανήκει στις μεγαλύτερες πόλεις της Γερμανίας. Αντιπροσωπεύοντας ολόκληρη την κοιλάδα του Ρουρ, η πόλη του Έσσεν ανακηρύχθηκε πολιτιστική πρωτεύουσα της Ευρώπης για το 2010.

Αφού η πόλη ανήκε παλαιότερα στα σημαντικότερα κέντρα βιομηχανίας μεταλλείας της Γερμανίας, εξακολουθεί και σήμερα να διατηρεί τον βιομηχανικό της χαρακτήρα, έχοντας όμως αναπτύξει παράλληλα και ισχυρό υπηρεσιακό τομέα. Από το 1958 η πόλη αποτελεί έδρα επισκόπου της ρωμαιοκαθολικής εκκλησίας και από το 1972 είναι πανεπιστημιούπολη. Το 2003 το πανεπιστήμιο του Έσσεν ενώθηκε με το πανεπιστήμιο του Ντούισμπουργκ (Πανεπιστήμιο Ντούισμπουργκ-Έσσεν). Αξιόλογο ενδιαφέρον παρουσιάζει το Μουσείο Φόλκβανγκ με την πλούσια πινακοθήκη του.

## [Επεξεργασία] Γεωγραφία

Το Έσσεν βρίσκεται στο κέντρο της κοιλάδας του Ρουρ, ανατολικά του Ρήνου σε μικρή απόσταση από τη διώρυγα Ρήνου–Χέρνε (Rhein-Herne-Kanal) και βόρεια του ποταμού Ρουρ, ο οποίος σχηματίζει την λίμνη Μπαλντενάι μεταξύ των συνοικιών Κουπφερντρέ, Χάιζιγκεν και Βέρντεν. Το μέσου όρου υψόμετρο ανέρχεται στα 116 μέτρα. Το ψηλότερο σημείο της πόλης (202 μέτρα) βρίσκεται στο Χαϊντχάουζεν, ενώ το χαμηλότερο (26 μέτρα) βρίσκεται στο Κάρναπ.

Η μεγαλύτερη επέκταση της πόλης από βορρά στο νότο ανέρχεται στα 21 χμ, από ανατολή στη δύση 17 χμ.

### [Επεξεργασία] Γειτονικές πόλεις

Αρχίζοντας βορειοανατολικά και ακολουθώντας δεξιόστροφη κατεύθυνση, οι παρακάτω πόλεις συνορεύουν με το Έσσεν: Γκελζενκίρχεν, Μπόχουμ, Χάτιγκεν, Φέλμπερτ, Χαϊλιγκενχάους, Ράτιγκεν, Μιλχάιμ, Ομπερχάουζεν, Μπότροπ και Γκλάντμπεκ.

### [Επεξεργασία] Διοικητική διαίρεση

Η περιοχή του Έσσεν είναι διαιρεμένη σε 9 αστικές περιοχές, από τις οποίες η κάθε μια διαθέτει αντιπροσωπευτικό όργανο με 19 μέλη, τα οποία ψηφίζονται κάθε πέντε χρόνια στις τοπικές εκλογές. Οι 9 αστικές περιοχές χωρίζονται σε συνολικά 50 συνοικίες. Οι περισσότερες συνοικίες στο παρελθόν αποτελούσαν ανεξάρτητους δήμους, οι οποίοι κάποτε ενσωματώθηκαν στην πόλη του Έσσεν.

## [Επεξεργασία] Ιστορία

Η πόλη του Έσσεν χτίστηκε γύρω από μια μονή βενεδικτινών του 9ου αιώνα. Παρέμεινε σχετικά μικρή πόλη, μέχρι που το 1811 ίδρυσε εκεί το πρώτο εργοστάσιο του ο Φρίντριχ Κρουπ. Με την ανάπτυξη της Κρουπ, άρχισε και η καταπληκτική ανάπτυξη της πόλης, η οποία την εποχή εκείνη ονομάστηκε γερμανική «πρωτεύουσα του άνθρακα». Εκτός από τις γιγαντιαίες μεταλλουργικές, σιδηρουργικές και μηχανουργικές εγκαταστάσεις, ιδρύθηκαν άπειρα συγκροτήματα παραγωγής χημικών προϊόντων, υαλουργίας και υφαντουργίας. Αποτέλεσμα της βιομηχανοποίησης ήταν η επέκταση του Έσσεν και η απορρόφηση πολυάριθμων γειτονικών κέντρων, μεταξύ των οποίων τα Μπόρμπεκ και Βέρντεν.

Τα όπλα που κατασκευάστηκαν στο Έσσεν επιρέασαν σημαντικά την ροή των πολέμων της Ευρώπης μεταξύ του 1866 και του 1945. Εξαιτίας της σπουδαιότητας του ιδιαίτερα στον τομέα της κατασκευής όπλων, το Έσσεν υπέστη κατά το Β' Παγκόσμιο Πόλεμο σφοδρότατους βομβαρδισμούς με αποτέλεσμα να καταστραφούν τα 75% της πόλης. Πολλά από τα υπόλοιπα κτίρια υπέστησαν βαριές ζημιές, μεταξύ των οποίων ο ρομανικού ρυθμού καθεδρικός ναός, που αποκαταστάθηκε μετά τον πόλεμο.

## [Επεξεργασία] Εξωτερικές συνδέσεις

Τα Κοινά έχουν βίντεο και φωτογραφίες σχετικά με το άρθρο
Έσσεν

- Επίσημη ιστοσελίδα του Έσσεν
- Ιστοσελίδα του Πανεπιστημίου Ντούισμπουργκ-Έσσεν (αγγλικά)

Πόλεις της Βόρειας Ρηνανίας-Βεστφαλίας

Άαχεν | Βόννη | Βούπερταλ | Γκελζενκίρχεν | Έσσεν | Ίζερλον | Κολωνία | Κρέφελντ | Λεβερκούζεν | Μενχενγκλάντμπαχ | Μιλχάιμ | Μίνστερ | Μπέργκις Γκλάντμπαχ | Μπίλεφελντ | Μπότροπ | Μπόχουμ | Ντίσελντορφ | Ντόρτμουντ | Ντούισμπουργκ | Ομπερχάουζεν | Ρέμσαϊντ | Σόλιγκεν | Χάγκεν | Χαμ | Χέρνε

Ανακτήθηκε από "http://el.wikipedia.org../../../%CE%AD/%CF%83/%CF%83/%CE%88%CF%83%CF%83%CE%B5%CE%BD.html"

Κατηγορίες: Πόλεις της Γερμανίας | Ευρωπαϊκές πόλεις

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- العربية
- Български
- Català
- Česky
- Dansk
- Deutsch
- English
- Esperanto
- Español
- Eesti
- Euskara
- Suomi
- Français
- עברית
- Hrvatski
- Bahasa Indonesia
- Italiano
- 日本語
- Latina
- Lietuvių
- Latviešu
- Plattdüütsch
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Runa Simi
- Română
- Русский
- Simple English
- Slovenčina
- Српски / Srpski
- Svenska
- ไทย
- Tagalog
- Türkçe
- Volapük
- 中文